**Az ELTE TTK HÖK Alapszabálya**

**Tartalomjegyzék:**

1. Általános rendelkezések
2. Az Önkormányzat szervezeti felépítése
3. Az Önkormányzat tisztségviselői
4. A tisztségviselők választása, visszahívása, szankcionálása
5. Az Önkormányzat képviselői, képviselő-választás
6. Záró és hatályba léptető rendelkezések

**Preambulum**

Az Eötvös Loránd Tudományegyetem Természettudományi Kar Hallgatói Önkormányzata (továbbiakban: Önkormányzat) a nemzeti felsőoktatásról szóló 2011. évi CCIV. törvény rendelkezései alapján, a hatályos jogszabályok, az Eötvös Loránd Tudományegyetem Szervezeti és Működési Szabályzatának és egyéb szabályzatainak, valamint kitűzött alapelveinek figyelembevételével – az Alapszabályát (jelen fejezet alkalmazásában, a továbbiakban: Alapszabály) az alábbiakban állapítja meg.

**I.
Általános rendelkezések**

**1. §**

*Az Önkormányzat neve és székhelye*

1. Az Önkormányzat neve: Eötvös Loránd Tudományegyetem Természettudományi Kar Hallgatói Önkormányzat.
2. Az Önkormányzat rövidített neve: ELTE TTK HÖK.
3. Az Önkormányzat nemzetközi neve: Student Union of Eötvös Loránd University Faculty of Science.
4. Az Önkormányzat székhelye: 1117 Budapest, Pázmány Péter sétány 1/A
5. Önkormányzat alapítványa: ELTE TTK Hallgatói Alapítvány
6. Önkormányzat lapja: Tétékás Nyúz

**2. §**

*Az Önkormányzat tagjai*

Az Önkormányzat tagja a nemzeti felsőoktatásról szóló 2011. évi CCIV. törvény 60. § (1) bekezdése alapján meghatározott hallgatók közül az, akinek alapkara az ELTE TTK vagy egyébként a Karon minor szakirányon vagy tanári modulon folytat tanulmányokat.

**3. §**

*Az Önkormányzat feladat- és hatásköre*

1. Az Önkormányzat tagjainak érdekképviseletét és érdekvédelmét látja el, gyakorolja a Magyarország jogszabályaiban, valamint az Eötvös Loránd Tudományegyetem (továbbiakban: Egyetem) és a Természettudományi Kar (továbbiakban: Kar) szabályzataiban a kari hallgatói önkormányzatra ruházott döntési, javaslattételi, véleményezési és ellenőrzési jogköröket.
2. Az Önkormányzat az ELTE Hallgatói Önkormányzat (továbbiakban: ELTE HÖK) részönkormányzataként az egyetemi szintű hallgatói ügyekben is képviseli tagjait.
3. Az Önkormányzat
	1. ellátja a tagjainak érdekképviseletét valamennyi, a hallgatókat érintő kérdésben, minden illetékes kari, egyetemi és országos testületben;
	2. támogatja tagjainak szakmai és egyéb közösségi tevékenységét;
	3. javítja a hallgatók testedzésének, mint a szellemi tevékenységek egészséges kiegészítésének feltételeit, valamint bővíti az ezzel kapcsolatos lehetőségeket;
	4. folyamatosan tájékoztatja tagjait, valamint a Kar oktatóit és egyéb alkalmazottait az Önkormányzat tevékenységéről, a Kar életével kapcsolatos kérdésekről, valamint informál pályázatokról, ösztöndíj- és álláslehetőségekről;
	5. segíti a Kar hallgatóinak színvonalas külföldi ösztöndíjas képzését;
	6. együttműködik hazai és nemzetközi hallgatói szervezetekkel.
4. Az Önkormányzat a (3) bekezdésben meghatározott feladatai érdekében
	1. megszervezi a hallgatói képviselők választását, és biztosítja munkájukhoz a szükséges infrastrukturális hátteret;
	2. segíti a hallgatókat az egyetemi ügyintézésben, közreműködik a hallgatók részére kedvezményes szolgáltatások nyújtásában;
	3. állandó és időszakos pályázatokat ír ki a hallgatók támogatására;
	4. lehetőséget teremt tagjai számára szakmai területükön túlmutató közéleti; közgazdasági, jogi és más ismeretek megszerzésére és gyakorlására;
	5. segíti a tagjait az egyetemi sporttal kapcsolatos problémáik megoldásában;
	6. az Egyetem szellemiségével összeegyeztethető tevékenységeket folytat;
	7. összegyűjti és rendszerezi a belföldi áthallgatási lehetőségekkel és külföldi ösztöndíjakkal kapcsolatos információkat, és segíti a hallgatókat a lehetőségek minél jobb kihasználásában;
	8. folyamatos és szervezett kapcsolatot tart más hallgatói szervezetekkel;
	9. tagjai számára rendezvényeket szervez, különös tekintettel a Kar elsőéves hallgatói számára szervezett beilleszkedést elősegítő programokra, a Lágymányosi Eötvös Napokra, valamint az 5vös 5 km-re;
	10. elfogadja az Önkormányzat minden tisztségviselőjére és delegáltjára kötelező hatályú alapelveit.

**4. §**

*Értelmező rendelkezések*

1. Az Alapszabályban használt és azzal összefüggő fogalmakra vonatkozó értelmező rendelkezéseket jelen szakasz (2) bekezdése rögzíti.
2. Az Alapszabály, valamint az Önkormányzat testületeinek ügyrendjei alkalmazásában
	1. szavazati jog: azon személy, aki szavazati joggal vesz részt az ülésen, javasolhatja az ülésen napirendi pont megtárgyalását, hozzászólhat a napirendi pontokhoz, határozati javaslatot terjeszthet elő és szavazhat valamennyi kérdésben;
	2. tanácskozási jog: azon személy, aki tanácskozási joggal vesz részt az ülésen, javasolhatja az ülésen napirendi pont megtárgyalását, hozzászólhat a napirendi pontokhoz, határozati javaslatot terjeszthet elő, de nem gyakorolhatja azokat a további jogokat, amelyek a szavazati jogú tagokat illetik meg;
	3. megfigyelési jog: azon személyek, akik megfigyelési joggal vesznek részt az ülésen, jelen lehetnek annak egészén (az Alapszabály vagy az adott testület ügyrendje által meghatározott kivételek esetével), de nem illeti meg őket a tanácskozási és szavazati jogú résztvevők jogai. Ha egy ülés nyilvános, azok, akiket az Alapszabály vagy az ülést tartó bizottság határozata nem ruház fel legalább tanácskozási joggal, az ülésen megfigyelési joggal vesznek részt;
	4. egyszerű többség: a jelenlévő szavazásra jogosultak szavazatainak több, mint fele egybehangzó;
	5. kétharmados többség: a jelenlévő szavazásra jogosultak szavazatainak legalább kétharmada egybehangzó;
	6. ~~szótöbbség: a leadott szavazatokat tekintve a támogató szavazatok aránya nagyobb, mint az ellenző~~
	7. lemondás: az adott tisztség, testületi tagság, delegáltság vagy megbízatás további ellátását megtagadó, a megbízó testülethez vagy személyhez címzett egyoldalú írásbeli nyilatkozat (megbízó testület esetén annak ülésén szóban is megtehető a lemondás). Amennyiben a lemondás nem tartalmazza a hatályba lépésének időpontját, úgy kell tekinteni, hogy a hatályba lépés napja a nyilatkozat megtételének napja;
	8. személyi kérdés: a tisztségviselők és delegáltak ~~és megbízottak~~ megválasztásával és visszahívásával kapcsolatos kérdés, melyről titkosan kell szavazni;
	9. alakuló küldöttgyűlési ülés: az alakuló küldöttgyűlési ülésen áll fel és kezdi meg működését az adott ciklusra megválasztott Küldöttgyűlés, illetve ennek kezdetével szűnik meg az előző Küldöttgyűlés és az általa megválasztott tisztségviselők és delegáltak mandátuma;
	10. záró küldöttgyűlési ülés: a záró küldöttgyűlési ülésen az Önkormányzat tisztségviselői beszámolnak éves megválasztásuk óta végzett munkájukról;
	11. önkormányzati ciklus: az önkormányzat két alakuló küldöttgyűlési ülése közötti időszak;
	12. beszámoló: a delegáló vagy megválasztó testület felé tett írásbeli vagy szóbeli tájékoztatás a meghatározott időszakban elvégzett tevékenységről, melynek elfogadásáról az adott testület szavaz;
	13. ~~egyetemi szintű ügy: minden olyan ügy, amelyben az Egyetem illetve annak valamely szervezeti egysége, alkalmazottja a jogszabályok, egyetemi és kari szabályzatok és egyéb döntések alapján döntési, véleményezési, javaslattevő, ellenőrzési jogot gyakorol, valamint minden olyan ügy, amely nem tartozik a Hallgatói Önkormányzat kari szintű hatáskörébe, a több kar hallgatóit érintő ügyek;~~
	14. ~~kari szintű ügy: minden olyan ügy, amelyben egy adott kar illetve annak valamely szervezeti egysége, alkalmazottja a jogszabályok, egyetemi és kari szabályzatok és egyéb döntések alapján döntési, véleményezési, javaslattevő, ellenőrzési jogot gyakorol, valamint az adott kar hallgatóit érintő ügyek;~~
	15. ~~Alapítvány: az ELTE TTK Hallgatói Alapítvány;~~
	16. ~~az Önkormányzat lapja: Tétékás Nyúz.~~

**II.
Az Önkormányzat szervezeti felépítése**

**5. §**

*A szakterületi besorolás*

1. Az Önkormányzat tagjait az Egyetemen folytatott tanulmányaik alapján szakterületekbe sorolja.
2. Az Önkormányzat a szakterületi besorolást az alábbiakban állapítja meg:
	1. Biológia szakterület: biológia alapszak, biológus mesterszak, biológia tanár, biológus, farmakológus szakasszisztens, mikrobiológus-technikus;
	2. Fizika szakterület: fizika alapszak, biofizikus mesterszak, fizikus mesterszak, fizika tanár, alkalmazott fizikus, fizikus, fizikus-mérnök, informatikus fizikus, technika;
	3. Földrajz- és földtudományi szakterület: földrajz alapszak, földtudományi alapszak, csillagász mesterszak, geofizikus mesterszak, geográfus mesterszak, geológus mesterszak, meteorológus mesterszak, földrajz tanár, csillagász, geofizikus, geográfus, geológus, meteorológus, hidrológus szakirányú továbbképzés;
	4. Kémia szakterület: kémia alapszak, anyagtudomány mesterszak, vegyész mesterszak, kémia tanár, informatikus vegyész, vegyész;
	5. Környezettudományi szakterület: környezettan alapszak, környezettudomány mesterszak, környezettan tanár, környezettudomány;
	6. Matematika szakterület: matematika alapszak, alkalmazott matematikus mesterszak, biztosítási és pénzügyi matematika mesterszak, matematikus mesterszak, matematika tanár, alkalmazott matematikus, matematikus;
	7. Tanárképzési szakterület: osztatlan tanári mesterképzés biológia, fizika, földrajz, kémia, természetismeret-környezettan, vagy matematika modullal; tanári mesterszak biológia, fizika, földrajz, kémia, környezettan, matematika modullal.
3. A tudománykommunikáció a természettudományban mesterszak hallgatói nem sorolhatóak be a tanárképzési szakterülethez.
4. A tudománykommunikáció a természettudományban mesterszak hallgatói beiratkozásukkor írásban nyilatkoznak arról, hogy melyik szakterület tagjai kívánnak lenni a (3) bekezdés rendelkezéseit figyelembe véve. Minden regisztrációs időszakban új nyilatkozatot tehetnek. Amennyiben a hallgató nem él nyilatkozattételi jogával a beiratkozáskor, úgy az Ellenőrző Bizottság a soron következő választások kiírása előtt sorsolással dönt a hallgató szakterületi besorolásáról, amelyet a hallgató regisztrációs időszakban tett nyilatkozattal felülírhat. A sorsolás az Ellenőrző Bizottság minden tagjának jelenlétében történik. A sorsolás során hatoldalú szabályos dobókockával kell dobni. A dobás elvégzőjét és az érvényes dobás során a dobókocka által érinthető felületet az Ellenőrző Bizottság határozza meg. A sorsolás előtt az Ellenőrző Bizottság bijektív leképezést alkalmaz a hat szakterület és a dobókocka oldalai között. A besorolandó hallgatókat egyesével abba a szakterületbe kell besorolni, amelyik az esetükben dobott oldalhoz az előbbi módon hozzárendelésre került.

**6. §**

*Az Önkormányzat döntéshozó testületei*

1. Az Önkormányzat Küldöttgyűlése (továbbiakban: Küldöttgyűlés).
2. Az Önkormányzat Választmánya (továbbiakban: Választmány).
3. Az Önkormányzat szakterületi bizottságai.
4. Az Önkormányzat Ellenőrző Bizottsága (továbbiakban: Ellenőrző Bizottság).
5. Az Önkormányzat Választási Bizottsága (továbbiakban: Választási Bizottság).

**7. §**

*A Küldöttgyűlés*

1. Az Önkormányzat legfelsőbb döntéshozó szerve a Küldöttgyűlés.
2. A Küldöttgyűlés valamennyi, az Önkormányzatot érintő kérdésben döntést hozhat, bármely testülete – az Ellenőrző Bizottságot és a Választási Bizottságot leszámítva –, illetve tisztségviselője által hozott döntést megváltoztathat, a Küldöttgyűlés ügyrendje által meghatározott módon.
3. A Küldöttgyűlés döntési jogosultságait határozattal átruházhatja, kivéve azokban az esetekben, melyekben a Küldöttgyűlés kizárólagos döntési jogosultsággal rendelkezik.
4. A Küldöttgyűlés kizárólagos döntési jogkörrel dönt
	1. az elnökhelyettesek és az Ellenőrző Bizottság tagjainak megválasztásáról és visszahívásáról; az Önkormányzat tisztségviselőinek – az elnök kivételével – megválasztásáról és visszahívásáról;
	2. az Alapítvány elnökének, titkárának, valamint az Alapítvány kuratóriumi és felügyelő bizottsági tagjainak megválasztásáról és visszahívásáról;
	3. a Választmány tagjainak megválasztásáról és visszahívásáról.
	4. a Küldöttgyűlés ügyrendjéről;
	5. a Választmány ügyrendjéről;
	6. a szakterületi bizottságok ügyrendjeiről;
5. A Küldöttgyűlés kizárólagos döntési jogkörrel, kétharmados többséggel dönt
	1. az Alapszabály elfogadásáról és módosításáról;
	2. az elnök visszahívásáról szóló szavazás kiírásáról;
	3. az Önkormányzat költségvetésének elfogadásáról;
	4. az Önkormányzat költségvetési beszámolójának elfogadásáról;
	5. ~~az Önkormányzat tisztségviselőinek – az elnök kivételével – megválasztásáról és visszahívásáról;~~
	6. ~~a Küldöttgyűlés ügyrendjéről;~~
	7. ~~a Választmány ügyrendjéről;~~

~~e) a szakterületi bizottságok ügyrendjeiről;~~

f) az Önkormányzat lapjának Szervezeti és Működési Szabályzatáról (továbbiakban Nyúz SzMSz);

g) az Alapítvány Alapító Okiratáról és Szervezeti és Működési Szabályzatáról;

h) az Önkormányzat Alapelveiről.

1. A Küldöttgyűlés szavazati joggal rendelkező tagjai az Önkormányzat adott ciklusára választott képviselői és elnöke. A szavazati jog nem ruházható át. A választások rendjéről az 49-53. § rendelkeznek.
2. A Küldöttgyűlés ülései minősülhetnek rendesnek és rendkívülinek. A rendes ülés meghívóját az ülés tervezett napját legalább tizennégy nappal megelőzően el kell juttatni a tagokhoz és a meghívottakhoz. Sürgős ügyek megtárgyalására rendkívüli ülés hívható össze. A rendkívüli ülés meghívóját az ülés tervezett napját legalább hét nappal megelőzően el kell juttatni a tagokhoz és a meghívottakhoz.
3. A küldöttgyűlési ülés határozatképes, ha a szavazati jogú tagok több, mint fele jelen van az ülésen, rendkívüli ülés határozatképes, ha a szavazati jogú tagok több, mint egyharmada jelen van.
4. Rendkívüli ülésen a Küldöttgyűlés minden, a Küldöttgyűlés hatáskörébe tartozó ügyben döntést hozhat, kivéve az Alapszabály módosítását.
5. A Küldöttgyűlés döntéseit egyszerű többséggel hozza, amennyiben jelen Alapszabály másképp nem rendelkezik.
6. A záró küldöttgyűlési ülést minden évben a rendes választások eredményének kihirdetése után legfeljebb négy héttel meg kell tartani.
7. Az alakuló küldöttgyűlési ülést minden évben a rendes évi választásokat követően, a záró küldöttgyűlési ülés után, legfeljebb két héten belül meg kell tartani.
8. A Küldöttgyűlés üléseinek állandó meghívottjai az Önkormányzat tisztségviselői, az Alapítvány elnöke és titkára, a Kar dékánja, valamint a Kar Doktorandusz Önkormányzatának (jelen Alapszabályban a továbbiakban: TTK DÖK) elnöke. Amennyiben nem rendelkeznek szavazati joggal, az állandó meghívottakat tanácskozási jog illeti meg.
9. A Küldöttgyűlés ülésein, amennyiben nem rendelkeznek szavazati joggal, az Önkormányzat tagjai és a Kar doktori iskoláinak doktorandusz hallgatói és doktorjelöltjei tanácskozási joggal vesznek részt.
10. A Küldöttgyűlés operatív működéséről a Küldöttgyűlés ügyrendje rendelkezik.
11. A Küldöttgyűlés 43 főből áll az Alapszabály 53. §-nak rendelkezései szerint.

**8. §**

*A Választmány*

1. Az Önkormányzat két küldöttgyűlési ülése közötti fő döntéshozó szerve a Választmány.
2. Amennyiben az Alapszabály vagy küldöttgyűlési határozat másképp nem rendelkezik, a Választmány valamennyi, az Önkormányzatot érintő kérdésben döntést hozhat.
3. A Választmány szavazati jogú tagjai az elnök (vagy a 47. § rendelkezései alapján az ügyvivő elnök), az elnökhelyettesek, valamint az Önkormányzat tagjai közül szakterületenkénti további egy-egy tag, a Küldöttgyűlés által választva.
4. A Választmány döntéseit egyszerű többséggel hozza, amennyiben a jelen Alapszabály máshogy nem rendelkezik.
5. A Választmány csak akkor hívható össze, ha legalább 7 szavazati jogú tagja van.
6. A Küldöttgyűlés tagjai és póttagjai tanácskozási joggal vehetnek részt a Választmány ülésein. A Választmány ülésein, amennyiben nem rendelkeznek szavazati joggal, az Önkormányzat tagjai és a Kar doktori iskoláinak doktorandusz hallgatói és doktorjelöltjei tanácskozási joggal vesznek részt.
7. A választmányi ülés állandó meghívottjai a tisztségviselők, az Alapítvány elnöke és titkára, valamint a TTK DÖK elnöke. Az állandó meghívottak tanácskozási joggal vesznek részt a Választmány ülésein, amennyiben nem rendelkeznek szavazati joggal.
8. A Választmány operatív működéséről a Választmány ügyrendje rendelkezik.

**9. §**

*A szakterületi bizottságok*

1. Az Önkormányzat a szakterületi képviselők érdekképviseleti munkája számára keretet teremtve szakterületi bizottságokat hoz létre.
2. Adott szakterületi bizottság tagja minden, az adott szakterületen az aktuális ciklusban megválasztott képviselő és képviselői póttag. Szavazati jog illeti meg az adott szakterület valamennyi képviselőjét és képviselő póttagját, továbbá a szakterületi koordinátort abban az esetben is, amennyiben az előzőek eredményeként nem rendelkezne mandátummal. A mandátum nem átruházható.
3. A szakterületi bizottság elnöke a szakterületi koordinátor. Amennyiben a tisztség betöltetlen, a Bizottság a tisztség betöltéséig tagjai közül egyszerű többséggel elnököt választ a Bizottság ügyrendjében meghatározott módon.
4. A szakterületi bizottságok munkáját szakterületi csoportok segítik.
5. A szakterületi bizottságok operatív működéséről a szakterületi bizottságok ügyrendjei rendelkeznek.
6. A szakterületi bizottságok ügyrendjüket saját maguk alkotják, és a Küldöttgyűlés fogadja el.

**10. §**

*Az Ellenőrző Bizottság*

1. A Küldöttgyűlés az Önkormányzat munkájának ellenőrzésére tagjai közül háromtagú Ellenőrző Bizottságot választ a 39-41. § rendelkezései szerint.
2. Az Ellenőrző Bizottság feladata
	1. a Küldöttgyűlés, a Választmány és a Szakterületi Bizottságok ülésein folyamatosan ellenőrizni a jelenlevő mandátumok számát és ez által a határozatképességet;
	2. ellenőrizni az Önkormányzat döntéshozó testületeinek, tisztségviselőinek és az Önkormányzatban feladatokat ellátó személyek tevékenységének és működésének a jogszabályoknak, az egyetemi szabályzatoknak, valamint az Alapszabálynak való megfelelését;
	3. ellátni a tisztségviselőkkel kapcsolatban felmerült összeférhetetlenségi indítványok vizsgálatát.
	4. Az Ellenőrző Bizottság feladatai ellátása során az Önkormányzat feladat- és hatásköréhez kapcsolódó történéseket ellenőrzi, ezek alapján, amennyiben szükségesnek ítéli, személyi felelősséget, valamint szükséges intézkedéseket állapít meg.
	5. Ellenőrzést folytat le minden olyan esetben, amelyben ezt az alábbiak valamelyike szerint kezdeményezték:

ea) az Egyetem bármely polgárának pontos tárgymegjelöléssel, írásban történő kérésével;

~~eb) az Egyetem bármely polgárának írásban történő olyan észrevételével, amelynek kivizsgálását az Ellenőrző Bizottság indokoltnak találja;~~

~~ec) a Kar dékánjának felkérésével;~~

eb) önálló kezdeményezésre, amennyiben indokoltnak találja.

* 1. Jogorvoslatot nyújt a kérelemmel élők számára, és ellenőrzi az Önkormányzat működését, ezek menete:

fa) a vizsgálatok alapján úgynevezett Ellenőrzési jelentés készül, mely tartalmazza a tényállást, az ellenőrzés eredményét képező megállapításokat, s amennyiben szükséges, személyi felelősséget állapít meg;

fb) az Ellenőrző Bizottság hivatalból vagy kérelemre eljárva a kifogásolt tisztségviselői vagy testületi döntést jelen szabályzatnak, vagy egyetemi szabályzatoknak való ellentmondás esetén megsemmisítheti, a döntést meghozó tisztségviselőt vagy testületet a döntés módosítására kötelezheti, illetve helyben hagyhatja azt (elsőfokú eljárás);

fc) az ellenőrzési jelentés tartalmát az Ellenőrző Bizottság a Küldöttgyűlés, valamint külön a felelősként megjelölt személy(ek) tudomására hozza, személyiségi jogok, üzleti és szolgálati titkok sérelme nélkül pedig nyilvánosságra hozza az Önkormányzat honlapján.

1. Az Ellenőrző Bizottság jogosult:
	1. betekinteni, és szükség esetén másolatot készíteni az Önkormányzat minden olyan iratáról, amennyiben ez megítélése szerint szükséges.
	2. Ezzel összefüggésben a felelősként megjelölt személy vagy személyek kötelesek a vizsgált ügyről szóló összes adatot átadni, az azokra vonatkozó iratokat bemutatni.
2. Az Ellenőrző Bizottság kötelességei:
	1. figyelemmel kísérni a Küldöttgyűlés munkáját;
	2. figyelemmel kísérni a Választmány munkáját;
	3. figyelemmel kísérni a szakterületi bizottságok munkáját,
	4. a felkérés vagy megbízás alapján kezdeményezett vizsgálatokat lefolytatni;
	5. észrevétel vagy felkérés esetén kérésre a bejelentő, vagy felkérő anonimitását biztosítani;
	6. a vizsgálatok alapján úgynevezett ellenőrzési jelentést írni, mely tartalmazza a tényállást, az ellenőrzés eredményét képező megállapításokat, s amennyiben szükséges, személyi felelősséget állapít meg, illetve a felelősként megjelölt személyt vagy személyeket kötelezi a szükségesnek látott intézkedések végrehajtására;
	7. ellenőrizni, hogy az ellenőrzési jelentés alapján a szükséges intézkedéseket a felelősként megjelölt személy vagy személyek végrehajtsák.
3. Az Ellenőrző Bizottság elnökét annak tagjai maguk közül választják ~~az Ellenőrző Bizottság ügyrendjében meghatározott módon, kétharmados többséggel~~, titkos szavazással. Az elnök koordinálja és vezeti a testület munkáját, valamint képviseli annak döntéseit.
4. Amennyiben az Ellenőrző Bizottság tagja a megválasztásakor a Választmány tagja, képviselői mandátummal rendelkezik, vagy küldöttgyűlési póttag, a megválasztástól számított három munkanapon belül köteles ezeket megszüntetni, ellenkező esetben ellenőrző bizottsági tagsága megszűnik.
5. Amennyiben az Ellenőrző Bizottság tagja a megválasztásakor az Egyetemmel közalkalmazotti jogviszonyban, munkajogviszonyban vagy munkavégzésre irányuló egyéb jogviszonyban áll, a megválasztástól számított harminc napon belül köteles ezeket megszüntetni, ellenkező esetben ellenőrző bizottsági tagsága megszűnik.
6. Az Ellenőrző Bizottság tagjának mandátuma megszűnik:
	1. a Küldöttgyűlés által történő visszahívással;
	2. önkormányzati tagságának megszűnésekor;
	3. lemondás esetén;
	4. jelen és egyéb egyetemi szabályzatban meghatározott összeférhetetlenség esetén.
7. Az Ellenőrző Bizottsághoz az Önkormányzat bármely tagja írásban állásfoglalási kérelmet nyújthat be, amelyről az Ellenőrző Bizottság 20 napon belül határoz, és a határozatot a döntéstől számított 3 munkanapon belül eljuttatja a kérelmezőhöz, valamint a Küldöttgyűléshez, majd nyilvánossá teszi azt.
8. Az Ellenőrző Bizottság ügyrendjét saját maga alkotja meg és a Küldöttgyűlés fogadja el.

**11. §**

*A Választási Bizottság*

1. A Küldöttgyűlés önkormányzati ciklusonként legalább háromtagú Választási Bizottságot választ, kétharmados többséggel.
2. Jelöltet bármely szavazati jogú tag állíthat.
3. A Választási Bizottságnak az Önkormányzat szavazati jogú tagjaiból kell állnia.
4. A Választási Bizottság tagjai nem indulhatnak a képviselő-választáson, az elnökválasztáson, és az ELTE HÖK Küldöttgyűlésébe nem delegálhatók, erről megválasztásukat követő 8 munkanapon belül nyilatkozni kötelesek a Küldöttgyűlés felé. Amennyiben a nyilatkozat a megszabott időn belül nem történik meg, mandátumuk megszűnik.
5. A Választási Bizottság tagjának mandátuma megszűnik
	1. a következő Választási Bizottság megválasztásakor;
	2. lemondással;
	3. önkormányzati tagságának megszűnésekor.
6. Amennyiben a Választási Bizottság tagjainak száma három fő alá csökken, úgy a Küldöttgyűlés következő ülésén személyi kérdés keretében új tago(ka)t kell választani.
7. A Választási Bizottság ügyrendjét saját maga alkotja meg és a Küldöttgyűlés fogadja el.

**12. §**

*Az Alapítvány*

1. Az Alapítvány fő célja - az alapító okiratában is rögzített - az Egyetem Lágymányosi Kampuszára járó hallgatóinak szakmai és egyéb közösségi tevékenységének támogatása, melyek a Kar és az Önkormányzat szellemiségével összeegyeztethetőek.
2. Az Alapítvány elnöke és titkára együttes beszámolási kötelezettséggel tartoznak a Küldöttgyűlés és a Választmány felé.
3. Az Alapítvány elnökének és titkárának megválasztására az Alapszabály az Önkormányzat tisztségviselőinek megválasztására vonatkozó rendelkezéseit kell alkalmazni.
4. Az Alapítvány Kuratóriumának (a továbbiakban: Kuratórium) és Felügyelő Bizottságának (a továbbiakban: Felügyelő Bizottság) tagjait a Küldöttgyűlés választja, illetve hívja vissza.

**13. §**

*A mentorrendszer*

1. A mentorrendszer keretében az Önkormányzat a Kar elsőéves alapszakos és osztatlan képzésben részt vevő hallgatóinak segítését látja el tanulmányi és szociális ügyeik intézésében, valamint biztosítja tájékoztatásukat az Egyetemmel kapcsolatos aktuális eseményekről.
2. A mentorrendszer a minden tanévben Küldöttgyűlés által elfogadott éves koncepció (továbbiakban: mentorkoncepció) alapján működik.
3. ~~A mentorkoordinátor feladata a mentorkoncepció elkészítése, végrehajtása és a mentorrendszer folyamatos működtetése.~~
4. A mentorrendszer működtetését és az (1) bekezdésben megfogalmazott feladatokat az Önkormányzat tagjai közül választott mentorok útján látja el.
5. A mentorok kiválasztásának elvét a mentorkoncepció tartalmazza.

**III.
Az Önkormányzat tisztségviselői**

**14. §**

*A tisztségviselők*

1. Az Önkormányzat az Alapszabályban meghatározott feladatok elvégzésére, napi ügyvitellel kapcsolatos döntések meghozatalára az Alapszabály 39-41. §-ban meghatározott módon tisztségviselőket választ.
2. Az Önkormányzat tisztségviselői:
	1. az elnök;
	2. az elnökhelyettesek: a gazdasági elnökhelyettes, a kommunikációs elnökhelyettes és a tanulmányi elnökhelyettes;
	3. a biztosok: az ösztöndíjakért felelős biztos, az esélyegyenlőségi biztos, a kollégiumi biztos, ~~kommunikációs biztos~~, a külügyi biztos, a sportbiztos, a tudományos biztos, a főszerkesztő, az informatikus, a mentorkoordinátor, a rendezvényszervező biztos és a titkár;
	4. a szakterületi koordinátorok: a biológia szakterületi koordinátor, a fizika szakterületi koordinátor, a földrajz- és földtudományi szakterületi koordinátor, a kémia szakterületi koordinátor, a környezettudományi szakterületi koordinátor, a matematika szakterületi koordinátor és a tanárképzési szakterületi koordinátor;
	5. a referensek;
	6. az Ellenőrző Bizottság tagjai.

**15. §**

*A tisztségviselők feladatai és kötelességei*

1. A tisztségviselők az adott testület ügyrendje alapján kötelesek beszámolni munkájukról:
	1. minden rendes küldöttgyűlési ülésen;
	2. a 42. § (1) bekezdés alapján a Választmánynak és a Küldöttgyűlésnek.
2. A tisztségviselő munkáját döntések meghozatalában, döntés-előkészítésben csoport segítheti. A csoport tagjait a tisztségviselő határozza meg a szakterületek javaslatát figyelembe véve. A csoport döntési jogkörrel nem rendelkezik.
3. A tisztségviselők kötelesek a feladatkörük elvégzéséhez szükséges szabályzatokat, jogszabályokat ismerni és figyelemmel kísérni, azok változásairól az Önkormányzatot tájékoztatni.
4. Egy személy csak egy tisztségviselői posztot tölthet be egyszerre.
5. ~~Bármely tisztségviselő bizalmi szavazást kérhet a Küldöttgyűléstől.~~
6. A tisztségviselő megbízatása megszűnik
	1. a Küldöttgyűlés általi visszahívással;
	2. lemondással;
	3. az önkormányzati tagság megszűnésével;
	4. a ciklus végeztével;
	5. jelen szabályzat, egyéb egyetemi szabályzat vagy jogszabály által megfogalmazott összeférhetetlenség megszabott határidőn túli fennállása esetén.
7. A tisztségviselő mandátumának megszűnése után köteles a megválasztott tisztségviselőnek a lezárt és függő ügyeket, a tevékenységhez szükséges információkat átadni. Az elnök és az elnökhelyettesek esetében a vonatkozó rektori utasítás szerint az átadás-átvételről jegyzőkönyvet kell készíteni.
8. Ha egy tisztségviselő mandátuma - az alakuló küldöttgyűlési ülés kivételével - bármilyen okból megszűnik, 4 héten belül be kell számolnia a tisztség megszűnéséig végzett munkájáról.

**16. §**

*Az elnök*

1. Az Önkormányzat működését az elnök irányítja.
2. Az elnököt saját tagjai közül a 44-46. § alapján az Önkormányzat aktív státuszú tagjai választják és hívják vissza a 48. § rendelkezései szerint.
3. Az elnök nem állhat közalkalmazotti jogviszonyban az Egyetemmel. Amennyiben az fennáll, köteles azt 21 napon belül megszüntetni.
4. Feladata
	1. a kari hallgatói érdekképviselet irányítása;
	2. a Küldöttgyűlés és a Választmány munkájának koordinálása;
	3. az Önkormányzat képviselete kari, egyetemi és országos fórumokon, rendezvényeken.
5. Tisztsége alapján tagja
	1. a Szenátusnak;
	2. a Kari Tanácsnak;
	3. a Dékáni Tanácsnak;
	4. az ELTE HÖK Küldöttgyűlésének;
	5. az ELTE HÖK Elnökségének;
	6. az Alapítvány Felügyelőbizottságának;
	7. az Önkormányzat Küldöttgyűlésének.
6. Megválasztásával az Önkormányzat az alábbi testületekbe jelöli:
	1. Kari Hallgatói Fegyelmi Testület;
	2. Kari Költségvetési Bizottság;
	3. Kari Jegyzetbizottság.
7. Az elnök tisztsége alapján az Önkormányzat lapjának felelős kiadója.

**17. §**

*Az elnökhelyettesek*

1. Az elnök munkáját az elnökhelyettesek segítik. Az elnökhelyettesek részt vesznek az Önkormányzat irányításában, a döntéshozatalban, az önkormányzati képviselet koordinálásában.
2. Az elnökhelyetteseket az Önkormányzat tagjai közül a Küldöttgyűlés választja a 39-41. § rendelkezései szerint.
3. Az elnökhelyettesek nem állhatnak közalkalmazotti jogviszonyban az Egyetemmel. Amennyiben az fennáll, kötelesek azt 21 napon belül megszüntetni.

**18. §**

*A gazdasági elnökhelyettes*

1. A gazdasági elnökhelyettes feladata az Önkormányzat gazdasági és pénzügyeinek intézése, a költségvetés tervezetének elkészítése, a költségvetés felügyelete és analitikus nyilvántartásának vezetése.
2. A gazdasági elnökhelyettest az elnök megbízza az Önkormányzat leltározási feladatainak elvégzésével.
3. A gazdasági elnökhelyettes rendszeresen tájékoztatja a Választmány tagjait a költségvetés aktuális egyenlegéről.
4. Tisztsége alapján tagja az ELTE HÖK Gazdasági Bizottságának.
5. A gazdasági elnökhelyettes munkáját a Gazdasági Csoport segíti.

**19. §**

*A kommunikációs elnökhelyettes*

1. A kommunikációs elnökhelyettes felelős az Önkormányzat arculatáért, PR tevékenységéért és a hallgatókkal való kommunikáció fejlesztéséért.
2. A kommunikációs elnökhelyettes feladata az Önkormányzat hirdetési és tájékoztatási felületeinek (különös tekintettel a honlapra, levelezőlistákra, közösségi oldalakra) rendszeres frissítése, összehangolása
3. A kommunikációs ~~biztos~~ elnökhelyettes gondoskodik az Önkormányzat képviselőinek és tisztségviselőinek érdekképviseleti munkára vonatkozó továbbképzéséről, érdeklődő hallgatók számára az Önkormányzat érdekképviseleti munkájáról való tájékoztatásáról, valamint érdeklődő hallgatók érdekképviseleti munkába történő bekapcsolódásának segítéséről, ennek érdekében előadásokat és képzéseket szervez és tart.
4. Az utánpótlás- és önképzéssel kapcsolatban feladata:
	1. az Önkormányzat tisztségviselőivel együttműködve képzések szervezés;
	2. a képzésekkel kapcsolatos vélemények összegyűjtése és kiértékelése.
5. A kommunikációs ~~biztos~~ elnökhelyettes munkáját a kommunikációs csoport segíti.
6. Tisztsége alapján tagja az ELTE HÖK Sajtó és Kommunikációs Bizottságának.

**20. §**

*A tanulmányi elnökhelyettes*

1. A tanulmányi elnökhelyettes felelős a tanulmányi és a térítési ügyekkel kapcsolatos érdekképviseleti munka koordinálásáért. Segíti a hallgatókat tanulmányi problémáik megoldásában, folyamatosan tájékoztatja őket a tanulmányok végzésével kapcsolatos szabályok változásáról és a térítési kötelezettségekről.
2. Tisztsége alapján tagja az ELTE HÖK Tanulmányi Bizottságának.
3. Megválasztásával az Önkormányzat az alábbi testületekbe jelöli:
	1. Kari Tanács;
	2. Kari Tanulmányi és Oktatási Bizottság;
	3. Kari Kreditátviteli Bizottság;
	4. Kari Jegyzetbizottság;
	5. Kari Hallgatói Fegyelmi Testület;
	6. Kari Etikai Bizottság.
4. A tanulmányi elnökhelyettes munkáját a Tanulmányi Csoport segíti.
5. A tanulmányi elnökhelyettes a Tanulmányi Csoport elé javasolt véleményezésre beterjeszteni az egyetemi vagy kari tanulmányi szabályozások módosításának tervezeteit, emellett tájékoztatnia kell a Tanulmányi Csoportot a jellegzetes tanulmányi problémákról.

**21. §**

*A biztosok*

Az Önkormányzat bizonyos feladatkörök ellátására és szakmai koordinálására biztosokat választ a 40-41. § rendelkezései szerint.

**22. §**

*Az ösztöndíjakért felelős biztos*

1. Az ösztöndíjakért felelős biztos felelős a juttatásokkal kapcsolatos érdekképviseleti munka koordinálásáért. Segíti a hallgatókat a területén felvetődő problémáik megoldásában, folyamatosan tájékoztatja őket a vonatkozó szabályok változásáról, a különböző ösztöndíj-lehetőségekről.
2. Tisztsége alapján tagja az ELTE HÖK Szociális és Ösztöndíjbizottságának.
3. Megválasztásával az Önkormányzat jelöli a Kari Ösztöndíjbizottságba.

**23. §**

*Az esélyegyenlőségi biztos*

1. Az esélyegyenlőségi biztos feladata a Kar hátrányos helyzetű és speciális szükségletű hallgatóinak érdekképviselete, az egyetemi életbe történő beilleszkedésük segítése.
2. Az esélyegyenlőségi biztos kapcsolatot tart a hátrányos helyzetű és a fogyatékossággal élő hallgatókat segítő mentorokkal. A Tanulmányi Hivatallal együttműködve félévente összesítést készít a Karon tanulmányokat folytató hátrányos helyzetű és speciális szükségletű hallgatókról, rendszeresen egyeztet a Kar esélyegyenlőségi koordinátorával a speciális szükségletű hallgatókra fordítható pénzeszközök felhasználásáról.
3. Az esélyegyenlőségi biztos tisztsége alapján tagja az ELTE HÖK Esélyegyenlőségi Bizottságának.
4. Megválasztásával az Önkormányzat az alábbi testületekbe jelöli:
	1. Kari Ösztöndíjbizottság;
	2. Kari Jegyzetbizottság.

**24. §**

*A kollégiumi biztos*

1. A kollégiumi biztos koordinálja a kollégiumi ügyekkel kapcsolatos érdekképviseletet, folyamatosan tájékoztatja a hallgatókat a kollégiumi lehetőségekről, a vonatkozó szabályzatok változásairól.
2. A kollégiumi biztos segíti az Önkormányzat és a kollégiumi diákbizottságok, illetve az Önkormányzat és a Kollégiumi Hallgatói Önkormányzat közötti kapcsolattartást.
3. ~~A kollégiumi biztos tisztsége alapján tagja az Egyetemi Kollégiumi Felvételi Bizottságnak.~~

**25. §**

*A külügyi biztos*

1. A külügyi biztos segíti az Önkormányzat tagjait külföldi vendéghallgatások, ösztöndíjas lehetőségek felkutatásában.
2. A külügyi biztos gondoskodik arról, hogy a külföldi ösztöndíjakról szóló információk minél szélesebb körben elérhetőek legyenek a Kar hallgatói számára.
3. A külügyi biztos kapcsolatot tart fenn és segíti a Kar idegen nyelvű hallgatóit.
4. A külügyi biztos tisztsége alapján tagja az ELTE HÖK Külügyi Bizottságának.
5. A külügyi biztos munkáját a Külügyi Csoport segíti.

**26. §**

*A sportbiztos*

1. A sportbiztos sportrendezvényeket szervez a Kar hallgatóinak, közreműködik az egyetemi sportélet szervezésében. Rendszeresen tájékoztatja a Kar hallgatóit az egyetemi sportolási lehetőségekről.
2. A sportbiztos közreműködik a sport ösztöndíjak elbírálásában.
3. A sportbiztos tisztsége alapján tagja az ELTE HÖK Sportügyi Bizottságának.
4. A sportbiztos munkáját a Sportcsoport segíti.

**27. §**

*A tudományos biztos*

1. A tudományos biztos segíti a Kar hallgatói tudományos közéletének szervezését, tájékoztatja a hallgatókat a tudományos rendezvényekről, pályázatokról.
2. A tudományos biztos segíti az Önkormányzat és a hallgatói szakmai szervezetek, illetve a szakkollégiumok közötti kapcsolattartást.
3. A tudományos biztos közreműködik a tudományos ösztöndíjak elbírálásában.
4. Felelős az Önkormányzat tudományos koncepciójának megvalósításáért.
5. A tudományos biztos tisztsége alapján tagja az ELTE HÖK Tudományos és Tehetséggondozási Bizottságának.
6. A tudományos biztos munkáját a Tudományos Csoport segíti.

**28. §**

*A főszerkesztő*

1. Az Önkormányzat a hallgatók hatékonyabb informálása érdekében Tétékás Nyúz címen lapot ad ki, melynek kivitelezését a főszerkesztő végzi, illetve szervezi meg.
2. A főszerkesztő felelős a lap nyomdai kivitelezésének megszervezéséért, a nyomdai előkészítéséért, a lap megjelentetéséhez szükséges cikkek megírásáért és a szerkesztőség munkájának megszervezéséért a Nyúz SzMSz-ben foglaltak alapján.
3. A főszerkesztő szorgalmi időszakban köteles legalább minden második választmányi ülésen megjelenni és tájékoztatást adni a tevékenységéről.
4. A főszerkesztő munkáját az Tétékás Nyúz szerkesztősége segíti.

**29. §**

*Az informatikus*

1. Az Önkormányzat informatikai eszközparkjának karbantartásáért és működtetéséért, az Önkormányzat honlapjának fenntartásáért az informatikus felel.
2. Az informatikus segíti az Önkormányzat munkatársait a munkájuk során felmerülő informatikai problémák megoldásában.
3. Az informatikus munkáját az Informatikai Csoport segíti.

**30. §**

*A mentorkoordinátor*

1. A mentorkoordinátor felelős a mentorrendszer működtetéséért, a 13. §-ban foglalt célok elérése érdekében.
2. A mentorkoordinátor feladata
	1. ~~az Önkormányzat segítségével a mentorkoncepció elkészítése,~~ a mentorkoncepció előkészítése az Önkormányzat számára,
	2. a szakterületekkel együttműködve a mentorjelöltek toborzása,
	3. a mentorjelöltek képzésének megszervezése a 13. §-ban foglalt feladatok ellátására,
	4. a mentorjelöltek felkészültségének ellenőrzése, a szükséges ismeretanyag számonkérése,
	5. a mentorkoncepcióban meghatározott módon a mentorok kiválasztása,
	6. a mentorrendszerrel és a mentorokkal kapcsolatos vélemények összegyűjtése és kiértékelése.

**31. §**

*A rendezvényszervező biztos*

1. A rendezvényszervező biztos feladata
	1. az Önkormányzat által megszerveztetett rendezvényekhez kapcsolódóan az Önkormányzat megrendelői feladatainak koordinálása;
	2. az Önkormányzat által szerveztetett rendezvények előzetes költségkalkulációjának elkészítése a Választmánnyal egyeztetve;
	3. kapcsolattartás a szakterületekkel, a szakterületi és a kari (különös tekintettel a gólyaprogramokra és a Lágymányosi Eötvös Napokra) rendezvények ütemezésének összehangolása érdekében;
	4. a Kar rendezvénynaptárának előkészítése és folyamatosan frissítése;
	5. az Önkormányzat tagjainak tájékoztatása az Önkormányzat által szerveztetett, és az Önkormányzat tagjait érintő, külső szervezésű rendezvényekről;
	6. gondoskodás rendezvények minőségbiztosításáról az Önkormányzat tagjai körében, melynek eredményéről tájékoztatja a Választmányt;
	7. folyamatos igényfelmérés végzése rendezvényekre vonatkozóan az Önkormányzat tagjai körében, melynek eredményéről tájékoztatja a Választmányt;
	8. az Önkormányzat külső rendezvényeken való részvételének koordinálása.
2. A rendezvényszervező biztos tisztsége alapján tagja az ELTE HÖK rendezvényekért felelős bizottságának.
3. A rendezvényszervező biztos munkáját a Rendezvényes Csoport segíti.

**32. §**

*A titkár*

1. A titkár végzi az Önkormányzat iratkezelését, adminisztrációs feladatait és a tisztségviselők kérésére intézi az Önkormányzat levelezését.
2. A titkár elkészíti – az ügyrendi szabályzatok rendelkezései alapján – a küldöttgyűlési és választmányi ülések emlékeztetőit.

**33. §**

*A szakterületi koordinátorok*

1. A szakterületeken folyó munka koordinálására az Önkormányzat szakterületi koordinátorokat választ a 39-41. § rendelkezései szerint.
2. A szakterületi koordinátor tisztségénél fogva az adott szakterületi bizottság elnöke.
3. A szakterületi koordinátorok feladatai különösen:
	1. a szakterületükhöz tartozó hallgatók tájékoztatása az őket érintő kérdésekről, tudnivalókról;
	2. a szakterületükhöz tartozó hallgatók érdekképviselete az érintett szakokért felelős szervezeti egységeknél;
	3. a szakterület képviselőinek és delegáltjainak munkája során szerzett információk összegyűjtése, és ezekről az illetékes testület(ek), tisztségviselő(k) tájékoztatása;
	4. a Választmánnyal együttműködve az Önkormányzat napi működésének segítése;
	5. az érintett tisztségviselőkkel közösen a szakterület hallgatóinak bevonása a tisztségviselőket segítő csoportokba;
	6. a mentorrendszer keretében a szakterület mentorjelöltjeinek toborzása, a szakterületi mentorok képzésének és munkájának segítése;
	7. szükség szerint az Önkormányzat feladatainak ellátásához szükséges számú szakterületi hallgató bevonása az Önkormányzat munkájába.
4. A szakterületi koordinátor beszámolójában részletezi a szakterületi delegáltak tevékenységét.
5. A tanárképzés szakterületi koordinátor tisztsége alapján tagja az ELTE HÖK tanárképzési bizottságának.

**34. §**

*A referensek*

1. A referensek nem rendelkeznek Alapszabályban rögzített feladatkörrel, a posztot egyedileg kidolgozott programokkal lehet megpályázni.
2. A referens vállalja, hogy a programjában leírtak megvalósítja. A pályázatnak a 3. §-ban deklarált célok megvalósítását kell szolgálnia.
3. A referensek állandó beszámolási kötelezettséggel tartoznak a Választmánynak, valamint a Küldöttgyűlésnek, mely testületek a tisztségviselő munkáját ellenőrzik.

**35. §**

*Állandó ösztöndíjak*

1. A tisztségviselők a pályázatukban vállaltaknak teljesítése esetén mandátumuk idejére a tanév folyamán havi rendszerességgel közéleti ösztöndíjban részesülnek a 42.§ rendelkezéseit figyelembe véve.
2. Az ösztöndíj havi összege legfeljebb az egy főre jutó éves hallgatói normatíva meghatározott százaléka, mely az alábbiak szerint kerül kiutalásra:
	1. az elnöknek: 65%;
	2. az elnökhelyetteseknek és az informatikusnak: 40%;
	3. a főszerkesztőnek: 38%;
	4. az ösztöndíjakért felelős biztosnak és a rendezvényszervező biztosnak: 35%;
	5. a titkárnak: 30%;
	6. a tudományos biztosnak: 20%;
	7. a külügyi biztosnak és a sportbiztosnak: 18%;
	8. a szakterületi koordinátoroknak és a mentorkoordinátornak: 15%;
	9. az Ellenőrző Bizottság elnökének: 13%;
	10. az Ellenőrző Bizottság tagjainak, az esélyegyenlőségi és a kollégiumi biztosnak: 10%.
	11. A referensek ösztöndíját a Küldöttgyűlés vagy a Választmány megválasztásukkor határozza meg, vállalt feladatuk jellegét figyelembe véve.
3. A tisztségviselők tisztségükhöz köthető tevékenységekért másfajta juttatásban nem részesülhetnek.

**IV.
Az Önkormányzat delegáltjai**

**36. §**

*A delegáltak*

1. A Küldöttgyűlés és a Választmány az egyetemi, kari testületekbe, illetve szükség esetén különböző egyéb szervezetekbe tagokat jogosult delegáltakat választani.
2. A delegáltaknak – az Alapítvány kuratóriumának és Felügyelő Bizottságának kivételével – az Önkormányzat tagjainak kell lenniük.
3. Amennyiben az adott testületbe delegáltak száma ezt megengedi, az egyes szakterületek lehetőség szerint arányosan képviseltetik magukat.
4. A delegáltaknak kötelességük az adott testület ülésein megjelenni, azokon legjobb tudásuk szerint képviselni az Önkormányzat érdekeit.
5. Azon testületek esetén, ahol a delegáltnak lehetősége van mandátumának más személyre való átruházására, a delegált és az Önkormányzat elnöke erről közös írásos nyilatkozatban határoz.

**37. §**

*A delegálás menete*

1. Azokban az esetekben, amikor az Önkormányzat személy delegálására jogosult, a delegálás az erről döntő testület bármely szavazati jogú tagjának javaslatára, egyszerű többséggel és titkos szavazással történik az erről döntő testület ügyrendje szerint.
2. Azon delegáltságokat, melyekről a 16-33. § rendelkeznek, a Küldöttgyűlés jelöltállítás és szavazás nélkül tudomásul veszi. A delegáltság alapjául szolgáló tisztség megszűnése esetén a delegáltságokból történő visszahívást a Küldöttgyűlés szavazás nélkül tudomásul veszi.

**38. §**

*A delegáltak visszahívása*

1. A delegáltak beszámoltatását bármelyik képviselő vagy választmányi tag kezdeményezheti, legkésőbb a beszámolót tárgyaló ülés kezdete előtt 72 órával. A beszámolóról egyszerű többséggel határoz a delegáltat meghallgató testület. A beszámoló el nem fogadását követően a levezető elnöknek indítványoznia kell a (2) bekezdés szerinti visszahívást.
2. A delegáltak visszahívásáról az őket megválasztani jogosult testület egyszerű többséggel dönt, bármely képviselő vagy választmányi tag előterjesztésére. Sikertelen visszahívási indítvány esetén, visszahívásra legközelebb a következő küldöttgyűlési vagy választmányi ülésen kerülhet sor.
3. Amennyiben egy tisztségviselői poszt nincs betöltve, akkor azon testületekbe, amelyeknek az Alapszabály értelmében tagja, a Küldöttgyűlés az új tisztségviselő megválasztásáig új tagot delegálhat.

**IV.
A tisztségviselők választása, visszahívása, szankcionálása**

**39. §**

*A tisztségviselők választására vonatkozó általános rendelkezések*

1. Tisztségviselő megválasztására – az elnök kivételével – a Küldöttgyűlés jogosult, de a 7. § (4)-(5) bekezdés megkötéseit figyelembe véve ezt a jogkörét átadhatja a Választmánynak.
2. Jelöltet a tisztség betöltéséről döntést hozó testület tanácskozási vagy szavazati jogú tagja állíthat olyan tisztségre, amely a jelölés pillanatában betöltetlen.
3. A jelöltnek nyilatkoznia kell a jelölés elfogadásáról a megválasztását tárgyaló testület ügyrendje alapján.
4. Jelölni csak olyan személyt lehet, aki a tisztségviselői poszt betöltését tárgyaló ülés hivatalos meghívójában szereplő kezdeti időpont előtt 72 - alakuló küldöttgyűlési ülés esetén 96 - órával pályázatot nyújtott be az adott tisztségre és azt a képviselőknek elektronikusan eljuttatta. A levezető elnök köteles az ülésen jelölni az adott személyt a tisztségre. Különösen indokolt esetben a testület ettől a rendelkezéstől kétharmados többséggel eltekinthet.
5. Amennyiben pályázat érkezik egy betöltetlen tisztségre, úgy azt a következő olyan küldöttgyűlési ülésen tárgyalni kell, amely eleget tesz a (4) bekezdésben foglaltaknak.
6. A jelölés és a tisztség betöltése között a jelöltek tanácskozási joggal vesznek részt a tisztség betöltését tárgyaló testület ülésén, amennyiben egyébként nem rendelkeznek tanácskozási vagy szavazati joggal.
7. Már hivatalban levő tisztségviselő más tisztségviselői posztra történő megválasztása csak akkor érvényes, ha az ülésen szóban vagy előzetes írásos nyilatkozattal megválasztása esetére haladéktalanul lemond aktuálisan betöltött tisztségéről.

**40. §**

*Tisztségviselők választásának menete*

1. A tisztségviselők megválasztása titkos szavazással történik az őket megválasztó testület ügyrendje szerint.
2. A 39. § (2) bekezdés rendelkezéseivel ellentétben szakterületi koordinátori tisztségére csak az érintett szakterület szakterületi bizottsága állíthat jelöltet saját ügyrendje alapján.
3. A jelöltek meghallgatása az őket megválasztó testület ügyrendje alapján történik.
4. A tisztségviselő-választás legfeljebb három fordulóból áll a tisztségviselőt megválasztó testület ügyrendje szerint.
5. Az első és a második fordulóban a tisztség betöltéséhez kétharmados többség szükséges.
6. Amennyiben a második fordulóban egyik jelölt sem szerez kétharmados többséget és az elutasító szavazatok aránya nem több, mint kétharmad, harmadik fordulóra kerül sor.
7. A harmadik fordulóban a tisztség betöltéséhez egyszerű többség szükséges.
8. A választás eredménytelen, ha nem kerül jelölt megválasztásra.
9. Ha egy korábbi tisztségviselőnek - az elnök kivételével - a legutóbbi záró küldöttgyűlési ülésen nem fogadták el a beszámolóját, a következő tisztségviselői pályázatát csak kétharmados többséggel lehet támogatni.

**41. §**

*Eredménytelen választás*

1. Eredménytelen választás esetén – amennyiben az adott tisztség betöltéséről a Választmány is rendelkezhet – legkésőbb a küldöttgyűlési ülést követő második választmányi ülésen, ha addig nincs küldöttgyűlési ülés, meg kell kísérelni a tisztség betöltését, amennyiben van rá pályázó. Ennek eredménytelensége esetén a Választmány nem rendelkezhet a tisztség betöltéséről, és azt a következő küldöttgyűlési ülésen kell tárgyalni. A Küldöttgyűlés jelölt hiányában dönthet úgy is, hogy a tisztség határozatlan ideig betöltetlen maradjon.
2. Ha egy tisztségviselői poszt (az elnök, az Ellenőrző Bizottság tagjai és a referensek kivételével) nincs betöltve, akkor az elnök a tisztség betöltéséig megbízott tisztségviselőt nevezhet ki. A megbízott az Alapszabályban leírt kötelességein felül csak az elnök, a Küldöttgyűlés vagy a Választmány által meghatározott kérdésekben járhat el. A tisztségviselői poszthoz kötött delegáltságokra megbízott tisztségviselő kinevezése esetén is a 36. § (3) bekezdését kell figyelembe venni.

**42. §**

*A tisztségviselők szankcionálása*

1. Ha az Önkormányzat tisztségviselőjének munkájával kapcsolatban panasz merül fel, az adott döntéshozó szerv ügyrendjében meghatározott módon, napirendi pontként bármely erre jogosult személy kezdeményezheti a tisztségviselő rendkívüli beszámoltatását a Választmánynál és a Küldöttgyűlésnél.
2. Ha egy tisztségviselő rendes vagy rendkívüli beszámolóját a testület nem fogadja el, a tisztségviselő egyhavi ösztöndíját meg kell vonni. A beszámoló el nem fogadását követő legalább 14 legfeljebb 30 napon belül a tisztségviselőnek ismételt írásbeli, vagy szóbeli beszámolót kell tennie, amelyet a soron következő, 15. § (1) bekezdésben meghatározott testület ülésén tárgyalni kell.
3. Amennyiben egy tisztségviselő rendes beszámolóját a Küldöttgyűlés tagjainak kevesebb, mint háromötöde, de több, mint fele fogadja el, a tisztségviselő következő havi ösztöndíja az egyébként meghatározott összeg kétharmada.
4. Ha egy tisztségviselő nem tesz eleget a (2) bekezdésben meghatározott ismételt beszámolási kötelezettségének vagy ismételt beszámolója elutasításra kerül, akkor az elnök köteles 7 munkanapon belül küldöttgyűlési ülést összehívni, amelyen elő kell terjesztenie az adott tisztségviselő visszahívását. Amennyiben az elnök nem tesz eleget a (2) bekezdésben meghatározott ismételt beszámolási kötelezettségének, vagy ismételt beszámolója elutasításra kerül, akkor az Ellenőrző Bizottság köteles előterjeszteni a következő küldöttgyűlési ülésen, hogy kerüljön kiírásra szavazás az elnök visszahívásáról.
5. A (2) bekezdésben meghatározott 30 napos határidő letelte vagy az ismételt beszámolót el nem fogadó testületi ülés és a (4) bekezdés alapján visszahívására hivatott testületi ülés között eltelt időszakban a tisztségviselő ösztöndíjának kiutalását fel kell függeszteni.
6. Ha két olyan egymást követő - a köztes, nem ilyen üléseket figyelmen kívül hagyva - küldöttgyűlési ülésen, ahol beszámolási kötelezettsége van,
	1. nem tesz eleget beszámolási kötelezettségének, vagy
	2. beszámolója nem kerül elfogadásra,

az elnök köteles a küldöttgyűlési ülésen előterjeszteni az adott tisztségviselő visszahívását.

**43. §**

*A tisztségviselők visszahívása*

1. A Küldöttgyűlés a hivatalban lévő tisztségviselőket - bármely tanácskozási jogú tagjának kezdeményezésére - visszahívhatja.
2. A visszahívási indítvány egyszerű többséggel kerül elfogadásra.
3. Amennyiben a visszahívási indítvány elfogadásra kerül, úgy a tisztségviselői pozíció megüresedése azonnali hatályú.
4. Sikertelen visszahívási indítvány esetén, visszahívásra legközelebb a következő küldöttgyűlési ülésen kerülhet sor.
5. A 43. § (1)-(4) bekezdése nem vonatkozik az Önkormányzat elnökére.
6. Az elnök esetében a Küldöttgyűlés kétharmados többséggel határozatot hozhat az elnököt visszahívó szavazás kiírásáról, amely jelen szabályzat 48. §-a szerint zajlik.
7. Az Ellenőrző Bizottság az elnök visszahívását kezdeményező küldöttgyűlési határozatról 3 munkanapon belül köteles írásban értesíteni a Választási Bizottságot.

**44. §**

*Az elnökválasztás kiírása*

1. Pályázatot az elnöki tisztség betöltésére a Választási Bizottság ír ki. A kiírásnak tartalmaznia kell a jelölés módját és határidejét, valamint a szavazás módját és idejét.
2. A pályázatot a Választási Bizottságnak kell kiírnia
	1. a képviselő-választással egyidőben;
	2. 5 munkanapon belül, amennyiben az elnöki tisztség valamilyen okból betöltetlenné válik;
	3. 5 munkanapon belül, amennyiben az elnök bejelenti lemondását.
3. A pályázási időszak a választás kiírásakor kezdődik.
4. A választási kiírást közölni kell az Önkormányzat lapjában és meg kell jelentetni az Önkormányzat honlapján.
5. Elnöki tisztségre az Önkormányzat bármely tagja pályázhat.
6. Az indulási szándékot az elnöki pályázat Önkormányzat honlapjára - a Választási Bizottság által kiírt módon és határidővel - való feltöltésével lehet jelezni. A határidő jogvesztő.
7. Az érvényes pályázatnak tartalmaznia kell:
	1. a jelölt nevét, szakját és tanulmányai megkezdésének dátumát;
	2. a jelölt bemutatkozását;
	3. a jelölt elnöki programját.
8. A pályázatok benyújtására legalább 9 napot kell biztosítani, melynek végétől legfeljebb 14 nap múlva el kell kezdeni a szavazást. A szavazásra legalább 7, legfeljebb 21 napot kell biztosítani.

**45. §**

*Az elnök választása*

1. Szavazásra az Önkormányzat aktív státuszú tagjai jogosultak.
2. A szavazás a Választási Bizottság által elkészített elektronikus, vagy a technikai feltételek hiányában papír alapú szavazólapokon történik. A szavazólapokon fel kell tüntetni a jelölt(ek) nevét (betűrendben), illetve amennyiben a jelölt hozzájárul, legfeljebb igazolványkép méretű fotóját és lehetővé kell tenni, hogy a szavazók a támogatni kívánt jelöltet egyértelműen megjelölhessék.
3. A Választási Bizottság a szavazás megkezdése előtt megállapítja az Önkormányzatban szavazásra jogosultak számát, a Tanulmányi Hivatal adatai alapján.
4. Minden választásra jogosult hallgató legfeljebb egy jelöltre adhatja le a szavazatát.
5. A szavazás titkos. A szavazatokat a választók a Választási Bizottság által felügyelt szavazóurnák használatával, vagy a szintén a Választási Bizottság által hitelesnek ítélt elektronikus felületen adják le.

**46. §**

*Az elnökválasztás eredménye*

1. A választás érvényes, ha azon a Kar teljes idejű nappali képzésben részt vevő hallgatóinak legalább egynegyede igazoltan részt vett.
2. A Választási Bizottság a szavazási időszak vége után legkésőbb 3 munkanappal megállapítja és nyilvánosságra hozza a szavazás végeredményét. A választás eredményét meg kell jelentetni az Önkormányzat honlapján és lapjában.
3. Az elnökjelöltek közül megválasztásra kerül, aki a leadott szavazatok több mint felét kapja.
4. Amennyiben egy jelölt sem kapja meg a szavazatok több mint felét a választási időszak végéig, úgy következő szavazási fordulót kell tartani a választási kiírásnak megfelelően, amelyben a két legtöbb támogató szavazatot kapó jelölt vesz csak részt. Kivételt képez ez alól, ha kettő vagy több jelölt esetén áll fenn szavazategyenlőség az első helyen, úgy ők vesznek részt a következő fordulóban, illetve, ha kettő vagy több jelölt esetén áll fenn szavazategyenlőség a második helyen, viszont az első helyen nem, ekkor a legtöbb szavazatot szerző jelölttel együtt valamennyien részt vesznek a következő fordulóban. Összesen legfeljebb három szavazási fordulót lehet tartani.
5. Ha a harmadik forduló is eredménytelen, úgy a Választási Bizottságnak új választást kell kiírnia.
6. Amennyiben a megválasztott elnök képviselői mandátummal rendelkezik, úgy az Alakuló Küldöttgyűlés kezdetekor megszűnik képviselői mandátuma.
7. A megválasztott elnök mandátuma a hivatalban lévő elnök mandátumának lejártakor keletkezik. Amennyiben az elnöki tisztség betöltetlen a megválasztott elnök megbízatása az eredmény kihirdetésével veszi kezdetét.

**47. §**

*Az ügyvivő elnök*

1. Ha az elnöki tisztség betöltetlen, annak betöltéséig a Küldöttgyűlés az elnöki feladatok ellátására egyszerű többséggel ügyvivő elnököt választhat az Önkormányzat tagjai közül. Az ügyvivő elnök a Küldöttgyűlésnek csak akkor szavazati jogú tagja, ha egyben képviselő is.
2. Az ügyvivő elnök korlátozott jogkörökkel rendelkezik, feladata:
	1. a kari hallgatói érdekképviselet irányítása;
	2. a Küldöttgyűlés és a Választmány munkájának koordinálása levezető elnökként;
	3. az Önkormányzat képviselete kari, egyetemi és országos fórumokon, rendezvényeken;
	4. az ELTE HÖK Elnökség munkájának figyelemmel kísérése;
	5. munkájáról minden küldöttgyűlési ülésen beszámolni;
	6. az elnök tisztségéből adódó delegáltságainak ellátása.
	7. Az Önkormányzat jelöli azokba a testületekbe, amelyekbe az elnök tisztsége alapján az Önkormányzat jelöltje.
3. Az ügyvivő elnök mandátuma megszűnik:
	1. a Küldöttgyűlés általi visszahívással;
	2. lemondással;
	3. az önkormányzati tagság megszűnésével;
	4. a ciklus lejártával;
	5. jelen szabályzat, egyéb egyetemi szabályzat vagy jogszabály által megfogalmazott összeférhetetlenség megszabott határidőn túli fennállása esetén;
	6. az elnöki tisztség betöltésével;
	7. megválasztása után 3 hónappal.
4. Az ügyvivő elnök nem állhat közalkalmazotti jogviszonyban az Egyetemmel, megválasztása esetén köteles azt 21 napon belül megszüntetni, ellenkező esetben megbízatása megszűnik.

**48. §**

*Az elnök visszahívása*

1. Amennyiben a Küldöttgyűlés kétharmados határozatot hoz a visszahívásról szóló szavazásról, vagy az Önkormányzat bármely tagjának kezdeményezésére a jelen § (9)-(16) bekezdései alapján eredményes aláírásgyűjtés történik, úgy a Választási Bizottság 10 napon belül köteles szavazást kiírni a visszahívásról.
2. A szavazás kiírásának meg kell jelennie az Önkormányzat honlapján és lapjában.
3. A Választási Bizottság a szavazás megkezdése előtt megállapítja az Önkormányzatban szavazásra jogosultak számát.
4. A szavazásra legalább 7, legfeljebb 14 napot kell biztosítani.
5. A szavazás titkos, a Választási Bizottság által elkészített szavazólapokon történik.
6. A szavazás eredményes, amennyiben az Önkormányzat tagjainak legalább egynegyede leadja a szavazatát, és a leadott szavazatok több, mint fele a visszahívási indítvánnyal egyetértő.
7. A szavazás eredményét a Választási Bizottság hirdeti ki, eredményes visszahívás esetén az elnök megbízatása az eredmény kihirdetésével megszűnik.
8. Küldöttgyűlés által kezdeményezett visszahívás esetén a szavazás eredményének kihirdetéséig nem kezdeményezhető újabb visszahívás. Az Önkormányzat bármely tagja kezdeményezheti az elnök visszahívásáról történő szavazás kiírását az Ellenőrző Bizottság felé írásban jelezve a szándékát.
9. A kezdeményező hallgató közli a nevét, szakját, Neptun-kódját az Ellenőrző Bizottsággal.
10. A visszahívásról szóló szavazás elrendelésére irányuló hallgatói kezdeményezést a Választási Bizottság által hitelesített aláírásgyűjtő íveken támogathatják aláírásukkal az Önkormányzat tagjai. A támogató aláírás nem visszavonható. A szavazás kiírásra kerül, amennyiben az indítványt az Önkormányzat tagjainak legalább 5%-a támogatta.
11. A megfelelő számú aláírásgyűjtő ívet a Választási Bizottság köteles a szavazást kezdeményező hallgató rendelkezésére bocsátani.
12. sajátkezű aláírás mellett – az aláírás hitelességének ellenőrzése céljából – fel kell tüntetni a nyilatkozó hallgató teljes nevét, illetve Neptun-kódját, olvasható formában.
13. Aláírást az egyetemi polgárok zavarása nélkül az Egyetem területén lehet gyűjteni, nem akadályozva ezzel az oktatási és tudományos munkát.
14. Az aláírásért az aláíró hallgatót bárminemű előnyben részesíteni vagy erre vonatkozó ígéretet tenni tilos. Az aláíró hallgató az aláírásért nem kérheti és nem is fogadhatja el, hogy bármiféle előnyben részesítsék.
15. A szabálytalanul szerzett aláírás érvénytelennek minősül.
16. Az aláírásgyűjtő íveket, azok átvételét követő 30 napon belül, egy alkalommal nyújthatja be a szavazást kezdeményező hallgató vagy annak meghatalmazottja a Választási Bizottságnak, melyek átvételéről jegyzőkönyv készül.
17. Az aláírásgyűjtő ívek hitelességének ellenőrzését a Választási Bizottság végzi a Tanulmányi Hivatal adatai alapján.
18. Késedelmesen, valamint nem a kezdeményező hallgató vagy meghatalmazottja által benyújtott aláírásgyűjtő íven szereplő aláírás érvénytelen.
19. Az aláírások ellenőrzését a Választási Bizottságnak a benyújtást követő 15 munkanapon belül el kell végeznie és eredményes aláírásgyűjtés esetén ki kell írnia a szavazást.

**V.
Az Önkormányzat képviselői, képviselő-választás**

**49. §**

*A szavazásra jogosultak köre*

1. A választáson az Önkormányzat aktív státuszú tagjai szavazhatnak.
2. A képviselők választása szakterületenként történik. Az Önkormányzat tagjainak szakterületekbe sorolásáról az Alapszabály 5. §-a rendelkezik.
3. Az Önkormányzat tagjai minden olyan szakterületen szavazhatnak, amelyhez az 5.§ szerint besorolásra kerültek.

**50. §**

*A képviselő-választás kiírása*

1. Az évenkénti rendes választások kiírásának időpontja az Egyetem valamennyi részönkormányzatában azonos, minden év márciusának első hétfője, vagy az azt követő első munkanap. Rendes választást a Választási Bizottság írja ki. A kiírásnak tartalmaznia kell a jelölés módját és időpontját, valamint a szavazás módját és idejét. ~~A Választási Bizottság döntése alapján a szavazás egy alkalommal meghosszabbítható, a (3) bekezdésben foglaltakkal összhangban.~~
2. Időközi választást a Választási Bizottság írja ki. A kiírásnak tartalmaznia kell a jelölés módját és időpontját, valamint a szavazás módját és idejét. A Választási Bizottság döntése alapján a szavazás egy alkalommal meghosszabbítható, a (3) bekezdésben foglaltakkal összhangban.
3. A választási kiírást le kell közölni az Önkormányzat lapjában, meg kell jelentetni az Önkormányzat honlapján.
4. A jelöltállításra legalább 10, de legfeljebb 14 napot kell biztosítani, melynek végétől legfeljebb 7 nap múlva el kell kezdeni a szavazást. A szavazásra legalább 7, legfeljebb 14 napot kell biztosítani, amely egy alkalommal, legfeljebb 7 nappal meghosszabbítható.
5. ~~A választásokat a tavaszi félév szorgalmi időszakára kell kiírni.~~

**51. §**

*A képviselő-választás menete*

1. A választáson az Önkormányzat bármely aktív státuszú tagja jelöltként indulhat azon szakterületek közül egyen, ahová az 5. § szerint besorolásra került.
2. Az indulási szándékot írásban kell jelezni a Választási Bizottságnak a kiírásban meghatározott módon és időpontban.
3. A szavazás a Választási Bizottság által elkészített elektronikus, szükség esetén papír alapú szavazólapokon történik. A szavazólapokon fel kell tüntetni az adott szakterület nevét, a megválasztható (szavazattal támogatható) képviselők számát, a szakterülethez tartozó jelöltek nevét betűrendben, meg kell jelölni a jelöltek szakját, illetve amennyiben a jelölt hozzájárul, legfeljebb igazolványkép méretű fotóját és lehetővé kell tenni, hogy a szavazók a támogatni kívánt jelölteket egyértelműen megjelölhessék.
4. A Választási Bizottság a szavazás megkezdése előtt megállapítja az egyes szakterületeken a szavazásra jogosultak számát.
5. Azon a szakterületen, ahol a legalacsonyabb a szavazásra jogosultak száma, három jelölt választható meg. A többi szakterületen a legkisebb létszámú szakterületen megválasztható képviselők számához hozzáadódik a (6) bekezdés alapján meghatározott szám.
6. Minden szakterületen hozzáadódik a megválasztható képviselők számához annyi, amennyiszer a szakterületen választásra jogosultak számának és a legkisebb szakterületen választásra jogosultak számának különbsége meghaladja a legkisebb szakterületen szavazásra jogosultak számának felét.
7. Az (5) bekezdés alapján a Választási Bizottság állapítja meg a megválasztható képviselők és a leadható szavazatok számát.
8. A szavazást a Választási Bizottság a megfelelő elektronikus, vagy papír alapú választási rendszer felületén keresztül bonyolítja le.
9. A szavazás titkos. A szavazatokat a választók a Választási Bizottság által felügyelt elektronikus rendszerben adják le.

**52. §**

*A választás érvényessége*

A választás érvényes, ha azon a Kar teljes idejű nappali képzésben részt vevő aktív státuszú hallgatóinak legalább huszonöt százaléka igazoltan részt vett.

**53. §**

*A Küldöttgyűlési helyek kiosztása*

1. A Választási Bizottság a szavazási időszak vége után legkésőbb három munkanappal megállapítja és nyilvánosságra hozza a szavazás végeredményét. A választás eredményét meg kell jelentetni az Önkormányzat honlapján és lapjában.
2. A választási eredmények alapján a képviselőjelöltek a kapott szavazatok mennyiségétől függően a Küldöttgyűlés tagjai, azaz képviselők, vagy a Küldöttgyűlés póttagjai lehetnek, amennyiben megfelelnek a (3) bekezdésben leírt feltételének. A Küldöttgyűlés póttagjai a képviselői helyek megüresedése folytán válhatnak képviselővé a választási ciklus folyamán.
3. A küldöttgyűlési tagság, illetve póttagság feltétele, hogy a jelölt szerezze meg a szakterületén leadott szavazatok legalább 15%-át.
4. Minden szakterületről a leadható szavazatok számának megfelelő számú legtöbb szavazatot szerző képviselőjelölt (amennyiben valamelyik szakterületen kevesebb jelölt felel meg a (3) bekezdés előírásainak, akkor az összes (3) bekezdésnek megfelelő jelölt) a Küldöttgyűlés tagjává válik.
5. A Küldöttgyűlés 7. § (14) bekezdésben meghatározott létszámához képest fennmaradó helyeinek kiosztása a (6) bekezdés alapján történik annak figyelembevételével, hogy a 43. mandátum minden esetben az elnököt illeti meg, amennyiben a tisztség betöltetlen, úgy ez a mandátum nem kerül kiosztásra.
6. Amennyiben vannak még a szakterületen a képviselőkön kívül, a leadott szavazatok legalább tizenöt százalékát megszerző jelöltek, úgy minden szakterületen megállapításra kerül a szakterületi részvételi arány (az adott szakterületen szavazatot leadó hallgatók száma osztva az adott szakterületen az összes választásra jogosult számával). A fennmaradó mandátumok körönként kerülnek kiosztásra. Minden körben a legnagyobb mandátumkiosztási tényezővel rendelkező szakterületről a legtöbb szavazatot elérő képviselőjelölt válik a Küldöttgyűlés tagjává. A mandátumkiosztási tényező egyenlő a szakterületi részvételi arányának és az adott szakterületről a kiosztandó helyeken bekerült képviselők számát eggyel megnövelve kapott számnak a hányadosával. Ha olyan szakterület kerül sorra, amelyik nem tud felmutatni az adott szakterületen a szavazatok 15%-át megszerző jelöltet, a következő legnagyobb tényezőt kell tekinteni.
7. Amennyiben az előző eljárás után is vannak még bármelyik szakterületen a leadott szavazatok tizenöt százalékát megszerző jelöltek, úgy ők a Küldöttgyűlés póttagjai lesznek.
8. Amennyiben megüresedik egy képviselői hely, a szakterületen legtöbb szavazatot elérő póttag kerül a képviselő helyére; ha nincs ilyen, akkor a (6) bekezdésben leírt módszer szerint folytatólagosan kell megállapítani a póttag személyét, a képviselő-választáskor megkezdett algoritmust folytatva.

**54. §**

*A képviselőkkel és képviselő póttagokkal szemben alkalmazható szankciók*

1. Amennyiben egy képviselő egy választási cikluson belül a Küldöttgyűlés üléseiről kettő, a Szakterületi Bizottság üléseiről három alkalommal marad távol anélkül, hogy előzetesen kérte volna kimentését, megszűnik a képviselői mandátuma.
2. Amennyiben egy képviselő egy választási cikluson belül a Küldöttgyűlés üléseiről négy alkalommal, vagy a Szakterületi Bizottság üléseiről öt alkalommal marad távol, megszűnik a képviselői mandátuma.
3. A megüresedett képviselői helyek póttagokkal feltöltésének módszeréről az 53. § (8) bekezdése rendelkezik. Az alakuló küldöttgyűlési ülés kivételével nem számít hiányzásnak, ha a képviselő mandátuma kevesebb, mint 72 órával az ülés kezdete előtt keletkezett.
4. Amennyiben egy képviselő póttag egy választási cikluson belül a Szakterületi Bizottság üléseiről három alkalommal marad távol anélkül, hogy előzetesen kimentését kérte volna, póttagsága megszűnik.
5. Amennyiben egy képviselő póttag egy választási cikluson belül a Szakterületi Bizottság üléseiről öt alkalommal marad távol, póttagsága megszűnik.

**VI.
Záró és hatályba léptető rendelkezések**

**55. §**

1. A jelen Alapszabályban nem érintett kérdésekben a vonatkozó jogszabályok, valamint az érvényes egyetemi szabályzatok az irányadóak. Jelen Alapszabály érvényességének feltétele az Egyetem Szenátusának jóváhagyása.
2. Ezen Alapszabály az ELTE TTK HÖK Küldöttgyűlésének 2015.~~március 11~~ december 1-én hozott határozata alapján a Szenátus jóváhagyásának napján~~, 2015. március 23-án~~ lép hatályba.

**~~Átmeneti rendelkezések~~**

**~~56. §~~**

~~(1) Jelen Alapszabály hatályba lépésének napján elnökválasztást kell kiírni a 44. § rendelkezéseinek~~

~~(2) Jelen Alapszabály hatályba lépésekor tisztségben lévő tisztségviselők megbízatása és feladatköre a következő alakuló küldöttgyűlési ülésen szűnik meg.~~